Sign in / Join .st0{fill:#34437F;} .st1{fill:#878787;} Monday, December 13, 2021 ikteb hawn… Fittex MAFA: Żurrieq Sunrise miżmuma minn Valletta Stars Minn talk.mt December 13, 2021 talk.mt Żurrieq Sunrise ġew miżmuma fi draw ta' 2-2 minn Valletta Stars sabiex naqsu milli jitilgħu fl-ewwel post tal-klassifika tal-kampjonat tal-Ewwel Diviżjoni tal-MAFA. Hekk kif intlagħbet parti mis-seba' ġurnata tal-istaġun, il-programm tas-Sibt waranofsinhar kien effettwat bil-kbir minħabba l-maltemp u r-riħ li kien il-kaġun li l-logħob fil-grawnd ta' Marsaxlokk ma jintlagħabx anke sabiex titħares is-saħħa u s-sigurta' tal-plejers involuti. B'hekk il-konfront ferm mistenni bejn Senglea Gunners u San Ġiljan Saints u dak bejn Valletta St Pauls u Marsa St Michael kif ukoll il-logħba mill-kampjonat tat-tielet diviżjoni bejn Swieqi Braves u Żabbar Southsiders ġew posposti għal data li għad trid titħabbar. Minkejja kollox, il-partiti li kienu skedati fil-grawnd ta' Kordin C saru kif ippjanat. Fost partiti oħra li kellna, Tal-Qroqq Versity Kamelasa sa fl-aħħar reġgħu rritornaw għar-rebħ wara riżultat pożittiv fuq Qormi Hotspurs. F'partita pjaċevoli, Żurrieq Sunrise u Valletta Stars temmew il-konfront tagħhom fi draw eċitanti ta' 2-2. Kienet logħba ta' botta u risposta biż-żewġ timijiet li ma ċedewx pulzier bid-differenza fil-klassifika li ftit dehret waqt dan il-konfront. Iż-Żrieraq fetħu tajjeb u marru fil-vantaġġ wara 22 minuta logħob meta kien l-aqwa skorer tagħhom Rogger Patino Villada li sab ix-xibka mill-viċin. L-Istilel Beltin pront irritaljaw u minuta wara ġabu l-iskor indaqs permezz ta' Dusan Petrovic li għeleb lill-gowlkiper avversarju b'xutt tajjeb. Hekk kif l-ewwel taqsima għalqet 1-1, is-Sunrise reġgħu bdew bil-kbir it-tieni 35 minuta u reġgħu kienu huma li marru minn fuq permezz ta' Antoine Barbara. Valletta Stars reġgħu bdew jagħfsu fit-tentattiv li jieħdu almenu punt minn din il-partita u rnexxielhom jagħmlu dan fit-53 minuta permezz ta' Jon Fernandez. Żurrieq komplew jattakkaw fit-tentattiv li jiksbu t-tliet punti iżda d-difiża avversarja żammet sod sabiex kisbu t-tielet riżultat utli b'mod konsekuttiv. Tal-Qroqq Versity Kamelasa reġgħu rritornaw għar-rebħ hekk kif b'gowl f'kull taqsima għelbu lil Qormi Hotspurs 2-0. Minkejja t-telfa, il-Qriema taw qalbhom f'din il-partita għalkemm kellhom joħorġu b'idejhom vojta fejn s'issa xejn m'hu jiġihom tajjeb matul dan l-istaġun. Għat-tim minn Tal-Qroqq din it-tieni rebħa staġjonali waslet b'żewġ gowls skorjati minn Jens Schmieg fit-32 minuta u Mads Friis minuta qabel tmiem il-konfront. Mill-kampjonat tat-tielet diviżjoni, Floriana Fsobians telgħu fit-tieni post tal-klassifika għalkemm b'logħba aktar mill-avversarji tagħhom hekk kif għelbu lil Birkirkara St Joseph 4-1. Kienet logħba li ntlagħbet f'xita kontinwa biż-żewġ naħat li taw qalbhom tul is-70 minuta. Il-Furjaniżi stabilixxew vantaġġ ta' tliet gowls sa tmiem l-ewwel taqsima hekk kif Trevor Cilia skorja doppjetta b'Darren Galea jżid ieħor għat-tim tiegħu. Fit-tieni taqsima, il-Karkariżi naqqsu l-marġni tal-iskor permezz ta' Vladimir Pajic sabiex il-Fsobians issiġġillaw ir-rebħa grazzi għall-aqwa skorer tal-kampjonat Justin Felice. Referee kien Jason Penza KLASSIFIKA – MAFA L-EWWEL DIVIŻJONI San Ġiljan Saints 15, Senglea Gunners 15, Żurrieq Sunrise 14, Valletta St Pauls 10, Marsa St Michael, Valletta Stars 7, Tal-Qroqq Versity Kamelasa 6, Qormi Hotspurs 0 KLASSIFIKA – MAFA IT-TIELET DIVIŻJONI Żabbar Southsiders 15, Floriana Fsobians 13, Swieqi Braves 12, Ta' Ġiorni Wanderers 7, Birkirkara St Joseph 3, Gudja Wanderers 2, Ħal Far Sparks 1. Artiklu preċedenti Ikompli jinkisru aktar rekords fl-age groups tal-għawm ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn